ตอนเช้าทานข้าวปกติ ซักพักปวดท้องเหมือนอาหารไม่ย่อย ท้องอืด อาเจียนออกมาเป็นอาหารที่พึ่งทานเข้าไป หลังจากนั้น ก็มีอาการปวดท้อง ท้องอืดตามมาค่ะ พอตกเย็น ทานโจ๊กไปนิดเดียว ก็อาเจียนออกมาพร้อมน้ำสีเขียว ขมๆ แสบคอ แล้วปวดท้อง แบบแสบๆ ทานยา,น้ำเปล่า ก็อาเจียนออกมาหมดเลยค่ะ ตอนนี้ปวดท้องมาก ควรทานยาอะไรดีคะ
สวัสดีค่ะ จากที่เล่ามาน่าจะเป็นอาการของกระเพาะอาหารอักเสบนะคะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะหากปวดท้องมาก แนะนำให้ให้รับประทานยาลดกรด ร่วมกับยาน้ำที่ช่วยเคลือบกระเพาะอาหารดูก่อนนะคะหากอาการไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ